தீவிர ரஜினிகாந்த் ரசிகரான நரேன், தனது மகன் ஆர்யாவுக்கு ரஜினிகாந்த் என்று பெயர் வைக்கிறார். சிறு வயது முதலே ஞாபகமரதி குறைபாடோடு வளரும் ஆர்யாவின் வளர்ச்சியை போல அவரது ஞாபகமரதி குறைபாடும் வளர்ந்து விடுகிறது. ஒரு விஷயத்தை செய்யும் போது, இடையில் வேறு எதாவது நடந்துவிட்டால், முந்தைய விஷயத்தை சுத்தமாக மறந்துவிடும் அளவுக்கு ஞாபகமரதி குணமுடைய ஆர்யாவுக்கு, இதன் காரணமாக யாரும் பெண் கொடுக்க முன்வருவதில்லை. அப்படி தான் ஹீரோயின் சாயீஷாவின் அப்பாவான சம்பத்தும், ஆர்யாவின் குறைபாட்டை தெரிந்து அவரை நிராகரித்து விடுகிறார்.